У Вікіпедыі ёсць артыкулы пра іншых асоб з прозвішчам Паўлючэнка.

**Павел Паўлючэнка** (нар. 1 студзеня 1998) — беларускі футбаліст, брамнік узбекскага клуба «Пахтакор» з Ташкента і нацыянальнай зборнай Беларусі.

Клубная кар’ера
---------------

Выхаванец магілёўскага футбола, у 2014 годзе пачаў выступаць за дубль мясцовага «Дняпра». Па выніках сезона 2014 «Дняпро» страціў месца ў Вышэйшай лізе і дубль быў расфарміраваны, у сезоне 2015 Павел быў запасным брамнікам у асноўнай камандзе. У сезоне 2015 стаў выступаць за асноўны склад, выйграўшы канкурэнцыю з вопытным Русланам Капанцовым. Згуляўшы ў 20 матчах у Першай лізе, дапамог магілёўскаму клубу вярнуцца ў элітны дывізіён.

У снежні 2016 года падоўжыў кантракт з магіляўчанамі да канца 2018 года. Сезон 2017 распачаў у дубліруючым складзе. У ліпені 2017 года, так і не згуляўшы за «Дняпро» ў Вышэйшай лізе, перайшоў у брэсцкае «Дынама», дзе спачатку быў трэцім брамнікам. 27 жніўня 2017 года дэбютаваў у Вышэйшай лізе ў гасцявым матчы брэстчан супраць мазырскай «Славіі» (2:1), правёўшы на полі ўсе 90 хвілін. З кастрычніка 2017 года стаў трывала з’яўляцца ў стартавым складзе дынамаўцаў. Усяго ў сезоне 2017 правёў за «Дынама» 7 матчаў, у якіх прапусціў 2 галы, і дапамог клубу заняць чацвёртае месца ў чэмпіянаце.

У сезонах 2018—2019 быў другім брамнікам дынамаўцаў пасля Аляксандра Гутара. У снежні 2019 года падоўжыў кантракт з брэсцкім клубам да канца 2020 года. У сезоне 2020 пасля сыходу Гутара стаў часцей з’яўляцца на полі, чаргуючыся з Сяргеем Ігнатовічам.

У студзені 2021 года перайшоў у іншы брэсцкі клуб — «Рух». Стаў трывалым іграком стартавага складу каманды, па выніках сезона 2021 быў прызнаны найлепшым брамнікам чэмпіянату Беларусі.

У студзені 2022 года пачаў трэніравацца з польскім клубам «Брук-Бэт Тэрмаліца» і неўзабаве афіцыйна папоўніў яго склад. Хутка стаў гуляць у стартавым складзе каманды, аднак з красавіка страціў месца ў аснове. Па выніках сезона 2021/22 «Брук-Бэт Тэрмаліца» выбыла з Экстраклясы ў Першую лігу, але брамніка застаўся ў камандзе, дзе стаў рэзервовым іграком. У лютым 2023 года быў аддадзены ў арэнду ў клуб Экстраклясы «Гурнік» з Забжэ. Пакінуў «Гурнік» у чэрвені 2023 года, так і не згуляўшы за яго ў чэмпіянаце.

У ліпені 2023 года ў якасці свабоднага агента папоўніў склад узбекскага «Пахтакора». Спачатку заставаўся на лаўцы запасных, з кастрычніка пачаў з’яўляцца на полі. Па выніках сезона 2023 стаў чэмпіёнам Узбекістана.

Міжнародная кар’ера
-------------------

31 мая 2017 года дэбютаваў у моладзевай зборнай Беларусі, выйшаўшы на замену ў канцы таварыскага матча супраць Расіі (0:7). У далейшым стаў асноўным брамнікам моладзевай зборнай.

13 лістапада 2017 года дэбютаваў у нацыянальнай зборнай Беларусі, правёўшы на полі другі тайм таварыскага матча супраць Грузіі (2:2).

Дасягненні
----------

* Беларусь 01Чэмпіён Чэмпіён Беларусі: 2019
* Беларусь Уладальнік Кубка Беларусі: 2018
* Беларусь Уладальнік Суперкубка Беларусі (3): 2018, 2019, 2020
* Беларусь Найлепшы брамнік чэмпіянату Беларусі: 2021
* Беларусь У спісе 22 найлепшых футбалістаў чэмпіянату Беларусі: 2021
* Узбекістан 01Чэмпіён Чэмпіён Узбекістана: 2023

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | дубль | Дняпро | Беларусь | 14 | −9 |
| 2015 | Д2 | Дняпро | Беларусь | 0 | 0 |
| 2016 | Д2 | Дняпро | Беларусь | 20 | −21 |
| 2017 (1) | дубль | Дняпро | Беларусь | 9 | −7 |
| 2017 (2) | Д1 | Дынама | Беларусь | 7 | −2 |
| 2018 | Д1 | Дынама | Беларусь | 6 | −5 |
| 2019 | Д1 | Дынама | Беларусь | 4 | −4 |
| 2020 | Д1 | Дынама | Беларусь | 13 | −17 |
| 2021 | Д1 | Рух | Беларусь | 28 | −27 |
| 2021/22 (2) | Д1 | Брук-Бэт Тэрмаліца | Польшча | 9 | −14 |
| 2022/23 (1) | Д2 | Брук-Бэт Тэрмаліца | Польшча | 1 | −2 |
| 2022/23 (2) | Д1 | Гурнік | Польшча | 0 | 0 |
| 2023 (2) | Д1 | Пахтакор | Узбекістан | 5 | −3 |
|

Крыніцы
-------

1. ↑  Pavel Pavlyuchenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  Левицкий, Рыбаков и еще три футболиста продлили контракты с могилевским «Днепром» (руск.). *by.tribuna.com*.
5. ↑  Украинский защитник Сергей Даценко стал игроком "Днепра" (руск.). *football.by* (30 ліпеня 2017). Праверана 22 лістапада 2023.
6. ↑  Павловец и Павлюченко на год продлили контракты с брестским "Динамо" (руск.). *football.by* (29 снежня 2019). Праверана 22 лістапада 2023.
7. ↑  Павел Павлюченко подписал контракт с "Рухом" (руск.). *football.by* (12 студзеня 2021). Праверана 22 лістапада 2023.
8. ↑  "Брук-Бет Термалика" объявил о трансфере Павла Павлюченко. Польскую команду тренирует Радослав Латал (руск.). *football.by* (22 студзеня 2022). Праверана 22 лістапада 2023.
9. ↑  Павел Павлюченко сменил польский Д2 на Д1 и стал одноклубником чемпиона мира (руск.). *football.by* (22 лютага 2023). Праверана 22 лютага 2023.
10. ↑  "Гурник" не будет продлевать аренду Павлюченко. Он вернется в "Термалику", которая может выйти в Д1 (руск.). *football.by* (7 чэрвеня 2023). Праверана 15 чэрвеня 2023.
11. ↑  Павел Павлюченко подписал контракт с "Пахтакором" (руск.). *football.by* (28 ліпеня 2023). Праверана 28 ліпеня 2023.

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | 90minut · by.tribuna.com · eu-football.info (ігрок) · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · УЕФА |